Skladno s 7. odstavkom 57. člena v povezavi s 70. členom iz razloga pod 3. točko prvega odstavka 68. člena Zakona o javnih uslužbencih (ZJU; Ur. L. RS, št. 63/07 UPB, s spremembami in dopolnitvami) in na podlagi 25. člena Zakona o delovnih razmerjih (ZDR-1, Ur. l. RS, št. 21/13, s spremembami in dopolnitvami) Agencija Republike Slovenije za okolje objavlja prosto uradniško delovno mesto

**SVETOVALEC (m/ž),** šifra DM 12066, v Sektorju za okoljske informacijske sisteme na Uradu za spremljanje vplivov na okolje, za izvedbo nalog na projektu LIFE NarcIS – naravovarstveni informacijski sistem (LIFE19 GIE/SI/000161 - LIFE NarcIS). Zaposlitev bo za določen čas s polnim delovnim časom, do 31. 10. 2024 oziroma do konca upravičenosti financiranja projekta. Pravice in dolžnosti izbranega kandidata se določijo glede na naziv svetovalec III.

Kandidati, ki se bodo prijavili na prosto delovno mesto, morajo izpolnjevati naslednje pogoje:

* najmanj visokošolsko strokovno izobraževanje (prejšnje)/visokošolska strokovna izobrazba (prejšnja) ali najmanj visokošolsko strokovno izobraževanje (prva bolonjska stopnja)/visokošolska strokovna izobrazba (prva bolonjska stopnja) ali najmanj visokošolsko univerzitetno izobraževanje (prva bolonjska stopnja)/visokošolska univerzitetna izobrazba (prva bolonjska stopnja);
* najmanj 7 mesecev delovnih izkušenj,
* državljanstvo Republike Slovenije,
* znanje uradnega jezika,
* ne smejo biti pravnomočno obsojeni zaradi naklepnega kaznivega dejanja, ki se preganja po uradni dolžnosti, in ne smejo biti obsojeni na nepogojno kazen zapora v trajanju več kot šest mesecev,
* zoper njih ne sme biti vložena pravnomočna obtožnica zaradi naklepnega kaznivega dejanja, ki se preganja po uradni dolžnosti.

Delovne naloge:

* izvajanje nalog na projektu NarcIS,
* zbiranje, urejanje in priprava podatkov za oblikovanje zahtevnejših gradiv,
* samostojno oblikovanje manj zahtevnih gradiv s predlogi ukrepov,
* priprava podatkov o rastlinskih / živalskih vrstah iz dovoljenj, naravovarstvenih soglasij in drugih izdanih dokumentov, georeferenciranje,
* sodelovanje pri digitalizaciji podatkov in sodelovanje pri migraciji,
* pomoč pri testiranju informacijskega sistema,
* opravljanje drugih nalog podobne zahtevnosti.

Prednost pri izbiri bodo imeli kandidati z znanjem s področja biologije, še posebej ekologije in sistematike ter varstva narave ter z izkušnjami z zbiranjem in pripravo podatkov ter vodenjem evidenc, prav tako tudi kandidati z osnovnim poznavanjem podatkovnih baz. Zaželene so tudi komunikacijske veščine za potrebe urejanja spletne strani, socialnih omrežij in novičnikov. Dodatno prednost predstavljajo izkušnje z delom z GIS programi in poznavanje osnovnih računalniških orodij (vseh programov iz zbirke MS Office).

Kot delovne izkušnje se šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oz. pripravništvo opravljeno pri istem ali drugem delodajalcu. Za delovne izkušnje se štejejo tudi delovne izkušnje, ki jih je javni uslužbenec pridobil z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi. Kot delovne izkušnje se upošteva tudi drugo delo na enaki stopnji zahtevnosti, kot je delovno mesto, za katero oseba kandidira. Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnja izobrazbe.

Na podlagi 4. odstavka 54. člena Uredbe o notranji organizaciji, sistemizaciji, delovnih mestih in nazivih v organih javne uprave in v pravosodnih organih (Uradni list RS, št. 58/03, s spremembami in dopolnitvami) se na delovnih mestih oziroma nazivih, za katere se ne zahteva univerzitetna izobrazba ali visoka strokovna izobrazba s specializacijo oziroma magisterij znanosti, predpisane delovne izkušnje skrajšajo za tretjino v primeru, da naloge na tem delovnem mestu opravlja javni uslužbenec, ki ima univerzitetno izobrazbo ali visoko strokovno izobrazbo s specializacijo oziroma magisterij znanosti.

Delovno razmerje bo sklenjeno za določen čas s polnim delovnim časom, do 31. 10. 2024 oziroma do konca upravičenosti financiranja projekta »LIFE NarcIS – naravovarstveni informacijski sistem (LIFE19 GIE/SI/000161 - LIFE NarcIS)«.

Projekt LIFE19 GIE/SI/000161 – LIFE NarcIS sofinancirata Evropska Unija (53 %) iz programa LIFE, finančnega instrumenta EU za Okolje in podnebne spremembe, in Republika Slovenija oz. partnerji iz lastne udeležbe (47 %). Denarna sredstva so zagotovljena v proračunu Republike Slovenije na proračunskih postavkah:

· 211123 - Projekt LIFE – NarcIS – EU 53%,

· 211124 - Projekt LIFE – NarcIS – slovenska udeležba 47%.

Zaposlitev bo v celoti financirana iz projekta.

Izbrani kandidat na delovnem mestu svetovalec ne bo imenovan v naziv, se mu pa skladno s 73. členom ZJU določijo pravice in obveznosti za naziv svetovalec III.

**Kandidat mora k prijavi priložiti naslednje izjave:**

1. izjavo o izpolnjevanju pogoja glede zahtevane izobrazbe, iz katere mora biti razvidna stopnja in smer izobrazbe ter leto/mesec/dan in ustanova, na kateri je bila izobrazba pridobljena,
2. opis delovnih izkušenj, iz katerega je razvidno izpolnjevanje pogoja glede zahtevanih delovnih izkušenj (verodostojne listine),
3. izjavo, da:

- je državljan Republike Slovenije,

* ni bil pravnomočno obsojen zaradi naklepnega kaznivega dejanja, ki se preganja po uradni dolžnosti in da ni bil obsojen na nepogojno kazen zapora v trajanju več kot šest mesecev,
* zoper njega ni bila vložena pravnomočna obtožnica zaradi naklepnega kaznivega dejanja, ki se preganja po uradni dolžnosti,
1. izjavo, da za namen tega javnega natečaja dovoljuje Agenciji Republike Slovenije za okolje pridobitev teh podatkov iz uradne evidence.

Kandidati za razpisano prosto uradniško delovno mesto vložijo prijavo na obrazcu **»prijavni obrazec«**, ki je priloga tej javni objavi. Zaželeno je, da je prijavnemu obrazcu priložen tudi kratek življenjepis kjer kandidat poleg formalne izobrazbe navede tudi druga znanja in veščine, ki jih je pridobil.

Kandidat vloži prijavo v pisni obliki, ki jo pošlje v zaprti ovojnici z označbo: »za javno objavo delovnega mesta Svetovalec (m/ž), šifra DM 12066, na Agenciji Republike Slovenije za okolje, pod zaporedno št. 10033-5/2022« na naslov: Agencija Republike Slovenije za okolje, Vojkova 1b, 1000 Ljubljana. Prijava je možna do vključno **ponedeljka, 24. 1. 2022.** Za pisno obliko prijave se šteje tudi elektronska oblika, poslana na elektronski naslov: gp.arso@gov.si, pri čemer veljavnost prijave ni pogojena z elektronskim podpisom.

**Prijavni obrazec je obvezna sestavina prijavne vloge posameznega kandidata.**

Kandidati bodo pisno obveščeni o (ne)izboru, v roku 8 dni po zaključenem postopku izbire.

Informacije o izvedbi javne objave dobite na tel.: 01/ 478 4030 (Katarina Lipovšek).

Opomba: Uporabljeni izrazi, zapisani v moški slovnični obliki, so uporabljeni kot nevtralni za moške in ženske.